Trygve Lund Guttormsen

Trygve Lund Guttormsen (riegádii suoidnemánu 20. b. 1933 Gávvuonas Álaheajus, jámii skábmamánu 6. b. 2012 Mázes Guovdageainnus) lei guovddáš sámi govvadáiddár ja guovllupolitihkar, gii orui ja barggai Mázes Guovdageainnu suohkanis, Finnmárkkus. Trygve Lund Guttormsen lei okta dain gii álggahii nu gohčoduvvon Máze-joavkku, mii ovddastii ođđa jurddašeami ja internašunaliserema sámi dáidagis. Guttormsen lei iešoahppan govvadáiddár ja guovddáš olmmoš organiserejuvvon sámi dáiddaeallimis, ja son lei Sámi dáiddárguovddážaSamisk kunstnerforbund, kunstnerregister. gudnemiellahttu. Guttormsen lei maid guovddáš olmmoš sámi vuostehágus Áltá-riidduid áigge. 

Biografiija
Trygve Lund Guttormsen bajásšattai Gávvuonas Álttás. Son ja su bearaš evakuerejuvvojedje soađi áigge álggos Moai, ja loahpas Nesoddenii, gos sii orro gitta 1948 rádjai. Guttormsen váccii álggos álbmotallaskuvllas, ja de reálaskuvllas ja gymnásas Álttás, ja das maŋŋel vel Risttalaš Gymnásas Oslos. Jagiid 1957–1958 son álggii bargat sadjásašoahpaheaddjin Álttás, gos son maid maŋŋel čađahii oahpaheaddjiskuvlla ja válddii eksámena 1961:s.Kulturnett, Trygve Lund Guttormsen. 

Trygve Lund Guttormsen lei rektor Máze skuvllas 12 jagi, ja lei maid Guovdageainnu suohkanstivrras oktiibuot 20 jagi. Trygve Lund Guttormsen lei guovddáš miellahttu Máze-joavkkus, geat dolle báikki Máze boares skuvlainternáhtas. Dát vistti lea dál guosseateliera Sámi dáiddárguovddáža vuolde.

Čujuhusat

Kategoriija:Sámi dáiddárat
Kategoriija:Politihkkárat
Kategoriija:Riegádeamit 1933
Kategoriija:Jápmimat 2012